**Бигэргэтэбин:\_\_\_\_\_\_\_\_\_\_**

Тэрийэр хамыыһыйа бэрэссэдээтэлэ

Птицын И.П.

**Сөбүлэһэбин:\_\_\_\_\_\_\_\_\_\_\_**

Культура уонна духуобунай сайдыы управлениетын начальнига

Холмогоров С.М.

**Сөбүлэһэбин:\_\_\_\_\_\_\_\_\_\_\_\_**

“\_\_\_\_\_\_\_\_\_\_\_\_\_\_\_\_\_\_\_\_\_\_\_”

Муниципальнай тэриллии

баһылыга

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Культура уонна спорт 59-с эстафетатын**

**Б А Л А Һ Ы А Н Н Ь А Т А**

Үгэс буолбут 59-с төгүлүн ыытыллар культура уонна спорт эстафетата 2015 сылга Россияҕа Литература сыла биллэриллэринэн, Улуу Кыайыы 70, Мэҥэ-Хаҥалас улууһа төрүттэммитэ 85, Манчаары 210 сылларынан **«Ким да умнуллубат, туох да умнуллубат!»** диэн девизтээх ыытыллар.

**Эстафета сыала-соруга:**

- Бүтүн дойду үрдүнэн Улуу Кыайыы 70 сылын киэҥник бэлиэтиир сорук турар. Сахалартан бастакы Советскай Союз Геройун үрдүк аатын Баатара Боотура Ф.К.Попов бастакынан сүгэн Мэҥэ-Хаҥаластары киэҥ сурахтаабыта, норуотун өлбөт үөстээбитэ. Аҕа дойду сэриитэ биир да ыалы тумнубатаҕа. Аҕыйах ахсааннаах саха омук олоҕо огдолуйбута. Эдэркээн уолаттарбыт алаастарыттан арахсан көмүс уҥуохтара Россия киэҥ туонатын хонууларыгар букатыннаахтык хаалбыттара. Күн түүн сэрии кыттыылаахтарын ахсаана аччаан иһэр. 59-с Эстафетаҕа харах уулаах бэлиэ даатаны киэҥник сырдатыы, аҕа саастаах көлүөнэҕэ сүгүрүйүү, ытыктабыл бэлиэтин күүһүрдүү эстафета сүрүн соругунан буолар.

- Аҕа дойду сэриитэ киһи-аймах өлбөөдүйбэт, норуот умнуллубат историята буолар. Сэрии алдьархайын, урусхалын кэлэр көлүөнэҕэ киэҥник сырдатыы, патриотическай тыыны иитии

- Культура уонна спорт эстафетата 59-с төгүлүн өрө көтөҕүллүүлээхтик ыытылларын ситиһии

* Хас биирдии нэһилиэк олохтооҕо сааһыттан тутулуга суох көхтөөхтүк, тэрээһиннээхтик кыттыытын ситиһии.

**Эстафета көрүҥнэрэ:**

1. Уус-уран самодеятельность
2. Уус-уран оҥоһуктар быыстапкалара
3. Спортивнай күрэхтэһиилэр
4. Кыайыыны уруйдуур Оһуохай
5. „Ким да умнуллубат, туох да умнуллубат“ – Улуу Кыайыы 70 уонна Мэҥэ-Хаҥалас улууһа төрүттэммитэ 85 сылларын сырдатар информационнай стендэ.
6. Муус оҥоһуктар көҥүл темаҕа

**Уус-уран самодеятельность**

Эстафета девиһигэр эппиэттиир 1 чаас 30 мүн. дириҥ ис хоһоонноох театрализованнай кэнсиэри туруоруу. Байыаннай таҥас ирдэнэр. Россияҕа Литература сылынан уус-уран ааҕыылар биһирэнэллэр. Кэнсиэргэ булгуччулаах ирдэбилинэн киирэллэр:

* Хор – 2 ырыа (сэрии сылларыгар ылламмыт уонна Кыайыыга анаммыт ырыалар) Хору I,II –с бөлөхтөргө 4 куоласка, III бөлөххө 3 куоласка араараргыт ирдэнэр.
* Кыайыыны уруйдаспыт үҥкүүлэр (фигурный вальс, краковяк, ту-степ). Ол кэмнээҕи таҥаһы учуоттуугут) 50 саастарыттан үөһэ кытталлар. Үҥкүү духовой оркестр музыкатынан доҕуһуолланар.
* Сэрии кэминээҕи үҥкүүлэр (коллектив толоруута)
* Көҥүл темаҕа үҥкүү (коллектив толоруута)
* Фольклорнай композиция (хомус, чабырҕах, тойук, норуот ырыата, норуот инструменнара) 5-6 мүн.
* Уус-уран ааҕыы
* Эр дьон вокальнай ансаамбыла
* Дьахталлар вокальнай ансаамбыллара

Дьүүллүүр сүбэ сыаналыыр критерийдэрэ:

* Толоруу маастарыстыбата
* Сценическэй көстүүмнэр
* Сценическэй культура
* Кэнсиэри туруоруу режиссурата
* Сценография
* Жанр арааһа

Программаҕа киирбит нүөмэрдэр барыта сыаналаналлар. Дьүүллүүр сүбэҕэ кэнсиэр программатын, сценарийын туттараллар.

**Улуу Кыайыы 70 сылыгар анаммыт**

**уус-уран быыстапка**

Быйылгы уус-уран быыстапкаҕа кыттааччылар саастара хааччахтаммат. Саха национальнай көрүҥнэригэр болҕомтону күүһүрдүү күүскэ турар. Кыбытыы тигиинэн, Кыайыы тематын арыйар аппликациянан көбүөрдэр, саха таҥастаах бэйэ оҥоһук куукулалар, быысапка, оҕуруонан, туостан үлэлэр, таҥас кырадаһыннарыттан мозаика, ат симэҕэ, тимир, мас оҥоһуктар биһирэнэллэр. Быыстапка көрүҥнэрэ хааччахтаммат. СР, улуус таһымнаах норуот маастардара саҥа үлэлэринэн туһунан хоско айар быыстапка тэрийиэхтэрин сөп. Урукку үлэлэри туруорбаккыт, сыаналамматтар.

Дьүүллүүр сүбэ сыанабылын критерийдэрэ:

* Быыстапка ис хоһоонун арыйыы
* Оҥоһуктар маастарыстыбаларын, хаачыстыбатын таһыма
* Жанр арааһа учуоттанар

**Спортивнай күрэхтэһиилэр**

**1.** **Дуобат** (64 харахтаах). Хамаанда састааба: 2 эр киЬи, 1 дьахтар.

**2. Саахымат**. Хамаанда састааба: 2 эр киЬи, 1 дьахтар.

**3.** **Волейбол**. 1 уонна 2 бөлөххө дьахталлар хамаандалара, 3 бөлөххө эр дьон уонна дьахталлар хамаандалара. Хамаанда састааба 8 киЬи.

**4.** **Салгын саатынан ытыы.** Хамаанда састааба: 1 эр киЬи, 1 дьахтар. 10 м. туран 10 ытыы (мишень № 8). Кыттааччылар бэйэлэрин сааларынан, буулдьаларынан ыталлар. (оптическай прицеллаах сааттан ураты барыта көҥүллэнэнэр)

**5. Остуол тенниһэ.** Хамаанда састааба: 2 эр киһи, 1 дьахтар.

**6.** **Мас-рестлинг.** Хамаанда састааба:3 эр киЬи: 60 кг., 70 кг., 70 кг. үөһээ. 3 дьахтар: 55 кг., 65 кг., 65 кг. үөһээ. Ыйааһыннарга допуск суох.

**7. Хапсаҕай**. 3 эр киьи: 60 кг., 70 кг., 70 кг. үөһээ. Ыйааһыннарга допуск суох.

**8.** **Фитнесс-аэробика.** Хамаанда састааба 6-8 киЬи.

**9. Баскетбол (эр дьон).** Күрэхтэһии 1 уонна 2 бөлөхтөргө ыытыллар. Хамаанда састааба 7 киһи.

**10.** **Хабылык, хаамыска**. Хамаанда састааба: 1 эр киһи, 1 дьахтар.

**11**. **Гиревой спорт.** (Абсолютнай күрэх)Хамаанда састааба: 2 киһи: 1 эр киһи, 1 дьахтар. Эр дьон уһун циклга күрэхтэһэллэр, гиирэ ыйааһына 24 кг., дьахталлар рывокка, гиирэ ыйааһына 16 кг. 10 мүн.

**Кытталлар:**

Спорт көрүҥнэригэр кыттааччы сааһа 1997 с.т. уонна онтон үөһээ саастаах буолуохтаах. Студеннар төрөөбүт нэһилиэктэрин туһугар кытталлара көҥүллэнэр. Спортсмен биир эрэ нэһилиэктэн кыттара көҥүллэнэр.

**Кыайыылааҕы быһаарыы уонна спортивнай күрэхтэһиилэргэ ирдэбиллэр:**

* Дуомат, саахымат, хабылык, хаамыска, ытыы көрүҥнэригэр хас биирдии кыттааччы кыайыы иһин 1 (биир) очко, тэҥнэһии 0,5 очко, хотторуу иһин 0 ылар.
* Мас-рестлинг, хапсаҕай, остуол тенниһэ, гиирэ спортка көрүҥнэригэр хас биирдии кыттааччы кыайыы иһин 1 (биир) очко, хотторуу иһин 0 ылар.
* Волейболга эр дьоҥҥо уонна дьахталларга 2:0 киирсии түгэнигэр, кыайбытка 3 (үс) очко, хотторбутка 0 очко. 2:1 киирсии түгэнигэр кыайбыкка 2 (икки) очко, хотторбукка 1 (биир) очко.
* Фитнес-аэробикаҕа кыайбыкка 3 (үс) очко, хотторбукка 1очко.
* Баскетболга кыайбыкка 3 (үс) очко, хотторбутка 0.

Хамаанданан түмүк уопсай очко элбэҕинэн быһаарыллар. Кэлбит күҥҥэ мандатнай хамыыһыйаҕа туттарыллаллар:

- Нэһилиэк баһылыга уонна быраас визалаах сайаапка;

- Хас көрүҥ аайы техническэй сайаапкалар;

- Күрэхтэһээччилэр паспордара эбэтэр үлэ киниискэлэрэ.

Сайаапкаҕа нэһилиэк баһылыга уонна быраас илии баттааһына, бэчээт хайаан да ирдэнэр.

***Хамаандалар бары биир формалаах буолаллара хайаан да ирдэнэр!***

**Кыайыыны уруйдуур Өрөгөй оһуокайа**

Биһиги улууспутугар оһуокайы сөргүтүү үлэтэ былааннаахтык ыытыллар. Быйылгы эстафетаҕа Улуу Кыайыыны уруйдуур ис хоһоонноох оһуокайы 3 көлүөнэ таһаарар. Эдэр дьон 18-35 диэри саастаахтарга ким этэрэ көҥүл. Эр дьону оһуокай көрүҥэр көҕүлүүр сыалтан итиэннэ өбүгэлэрбит үгэстэринэн Өрөгөй оһуокайын чуолаан бас-көс эр дьон этэллэрэ. Бу үтүө үгэһи утумнаан оһуокайы орто көлүөнэ 36-55 диэри уонна 55 саастан үөһэ эр дьон таһаараллара ирдэнэр. Бириэмэлэрэ 30 мүн. итэҕэһэ суох буолуохтаах.

**Сыаналааһын критерийдэрэ:**

* Этэр тылын хоһооно уус-уранынан баайа,
* Этэр тылын чуолкай иһиллиитэ, култуурата;
* Сахалыы таҥаһын ситэритэ.
* Оһуохай тылын этээччи туттан-хаптан сылдьыыта, куолаһын кэрэтэ-чуора;
* Түһүлгэтин киэҥэ, элбэх дьону хабара

**Улуу Кыайыы 70 уонна Мэҥэ-Хаҥалас улууһа төрүттэммитэ 85 сылларын сырдатар информационнай стендэ**

Улуу Кыайыыны уруйдаан, аҕа дойду сэриитигэр нэһилиэк киллэрбит кылаатын, сэрии кыттыылаахтарын, тыыл ветераннарын, сэрии огдооболорун сырдатыы ирдэнэр. Манна Мэҥэ-Хаҥалас улууһа төрүттэммитэ 85 сылын кэпсиир матырыйааллары холбуу тутан нэһилиэнньэҕэ анаан сылы эргиччи турар информационнай стендэни оҥорон бар дьон көрүүтүгэр таһаарыы бу хайысха сүрүн сыалынан буолар.

Стендэ соруктара:

* Ийэ дойду көмүскэлигэр сырдык тыыннарын толук биэрбит саха буойуттарын ааттарын үйэтитии
* Уоттаах сэрии буойуттарыгар сүгүрүйүү
* Үүнэр көлүөнэни патриотеческай тыыҥҥа иитии

**Муус оҥоһуктар**

Мууһунан кыһан оҥоруу аан дойдуга биһирэбили ылан киэҥник тарҕанан эрэрин учуоттаан муус дойдуга олорорбут быһыытынан салгыы сайыннарар сыаллаах эстафета биир көрүҥүн быһыытынан сэтинньи 12 күнүгэр Майаҕа Ураһалаах алааска ыытыллыбыта. Муус оҥоһуктары нэһилиэк хамаандаларын идэтийбит судьуйалар анал критерийдэринэн сыаналаан түмүк тахсыбыта.

Муус оҥоһуктар сүрүн сыалларынан-соруктарынан буолбуттара:

* Бу көрүҥҥэ үлэлэһэр олохтоох нэһилиэнньэ дьонун киэн эйгэҕэ таһаарыы, бу эйгэҕэ сысталларын ситиһии
* Муустан кыһан оҥорууга саҥа саҕалааччылары көҕүлээһин
* Кыһыҥҥы эйгэҕэ архитектура уонна дизайн өттүгэр турар миэстэтигэр, көрөөччү сылдьыытыгар усулуобуйаны тэрийии
* Кыттаачылар бэйэ бэйэлириттэн үөрэнэллэригэр, уопут атастаһалларыгар болҕомто ууруу

**Фитнес туһунан**

Фитнескэ күрэхтэһии Эстафета саҕаланыан иннинэ 3 бөлөҕүнэн олунньу 6 күнүгэр анал программанан Майаҕа кииннэнэн ыытыллыаҕа. Түмүгү таһаарыыга идэтийбит судейскай коллегия үлэлиэҕэ. Ол иннинэ практическай семинардар ыытыллыахтара, балаһыанньата эрдэ түҥэтиллиэҕэ. Сыанабыл спортивнай күрэхтэһиилэр боротокуолларгыгар киирэн биэриэҕэ.

**Тэрээһин үлэ:**

* Суолга куттал суох буолуутун инниттэн нэһилиэк баһылыктарын болҕомтолоругар: Эстафета кыттыылаахтарын автобуһунан таһыы ирдэнэрин учуоттуургутугар. Автобустар оҥоһуллубут графигынан тыырыллыахтара
* Оскуола оҕолоро культурнай тэрээһиннэргэ кыттыбаттар. Куоракка олорор биллэр-көстөр дьонноргутун кытыннарбаккыт.
* Видеонан уһулуу булгуччулаах – 2 экз. 1 экз. Культура управлениетыгар фондаҕа бэриллэр.
* Кэлии-барыы ороскуота, транспорынан хааччыйыы – МТ дьаһалталара быһаараллар
* Билиэттэн киирбит харчыны көрсөр нэһилиэк культурнай киинэ 100 % ылар. Билиэт олохтоох дьаһалтанан быһаарыллар.
* Кэлбит ыалдьыттары көрсүү, итии чэйинэн хааччыйыы, күрэхтэһии буолар миэстэтин бэлэмнээһин үгэс курдук олохтоохтор тэрийэллэр.

Нэһилиэктэр икки ардыларыгар барыы графига 3 бөлөҕүнэн олохтоох дьаһалта баһылыктарын, солбуйааччыларын жеребьевкаларын нөҥүө сааһыланна. Эстафетаны 2014 сыл кыайыылаах нэһилиэктэрэ саҕалыыллар.

**Быһаарыы:** 59-с Эстафета хас биирдии көрүҥүн аайы сыана туруоҕа.

Бааллар тэҥнэһэр түгэннэригэр уус-уран самодеятельноска үрдүк баалы ылбыт нэһилиэк кыайыылаах тахсар.

Дьүүллүүр сүбэ быһаарыыта бүтэһиктээх.

**Наҕараадалааһын**

Бөлөхтөрүнэн 3 бастакы миэстэлэри ылбыт нэһилиэктэргэ Дьокуускай куоракка үгэс буолбут Мэнэ-Ханалас күннэригэр улуус дьаһалтатын грамоталара, дипломнара, анал кубоктар, харчынан бириэмийэлэр туттарыллыахтара.